FORBØNN FOR INNGÅTT EKTESKAP

Forloverne og brudejente \_\_ sitter sammen på venstre side (for presten)

Gjestene sitter klare – og reiser seg når paret ankommer sammen.

Paret setter seg sammen på motsatt side av forloverne.

HILSEN OG VELKOMMEN

I Faderens og Sønnens og Den Hellige Ånds navn.

Gratulerer med dagen. Velkommen hit – og takk for at vi er invitert hit – til denne festen for livet og feiringen av kjærligheten!

Kjære NN og NN. Den (DATO) inngikk dere ekteskap i (STED)

Tinghus. Nå er vi samlet fordi dere ønsker forbønn og velsignelse over

livet og ekteskapet – og å feire dette med familie og venner.

Vi er samlet her for å glede oss med dere, takke Gud for dere

og be om velsignelse over dere og oss alle.

*”Dette er dagen som Herren har gjort, la oss juble og glede oss på den”.*

(Salme 118, 24)

*”For Gud er kjærlighet, og den som blir i kjærligheten, blir i Gud*

*og Gud i ham og henne.”* (1 Johannes brev 4, 16.b)

LESNINGER

Det står skrevet i Paulus’ brev til menigheten i Kolosæ i det 3.kapittel:

*”Kle dere i inderlig medfølelse, godhet og ydmykhet. Strekk dere langt*

*så dere bærer over med hverandre og tilgir hverandre, hvis den ene*

*har noe å bebreide den andre. Og over alt dette: kle dere i kjærlighet,*

*som er det bånd som binder sammen og fullender.”*

Videre står det skrevet i 1.Kor kap 13, ”Kjærlighetens høysang”:

*”Jeg vil vise dere den vei som er den aller beste:*

*om jeg taler med menneskers og englers tunger, men ikke har kjærlighet,*

*da er jeg bare drønnende malm eller en klingende bjelle.*

*Kjærligheten utholder alt, tror alt, håper alt, tåler alt.*

*Kjærligheten faller aldri bort.*

*Så blir de stående, disse tre: tro, håp og kjærlighet.*

*Men størst blant dem er kjærligheten.”*

TALE

Paret kommer frem. Forloverne reiser seg.

BEKREFTELSE AV EKTESKAPSLØFTENE

Prest: NN og NN

dere har for offentlig myndighet lovet å leve sammen i ekteskap.

Derfor spør jeg dere, for Gud vår Skapers ansikt,

og i disse vitners nærvær:

vil dere fortsatt elske og ære hverandre, leve i tillit og kjærlighet,

dele gleder og sorger og trofast stå ved hverandres side livet ut?

NN (først) og NN (etterpå): Ja

UTVEKSLING AV RINGER (x kommer frem med ringene)

Prest: Gi nå hverandre ringene som dere skal bære

til tegn på løftet om kjærlighet og troskap.

FORBØNN

Prest: La oss takke og be (legger hånden på parets hender)

Gode Gud, du som er kjærlighetens kilde, vi takker deg for livet,

for alle som er sammen her, for denne dagen og for alt håp

som fyller den.

Vi takker deg for NN og NN og for deres kjærlighet til hverandre.

Velsign deres liv som ektefolk.

Hold din vernende hånd over dem, og hjelp dem

så deres samliv kan fylles av tillit og omsorg, raushet og glede.

Gi dem kraft og mot til å elske og bli elsket, til å gi og ta imot.

Hjelp dem å bære hverandres byrder og dele hverandres gleder.

La dem – og oss alle – vokse og modnes

i tro, håp og kjærlighet

og dag for dag få ta imot nåde og kraft av din hånd. Amen.

Paret setter seg.

FADER VÅR

Prest: La oss fortsette å be Fader Vår sammen

Alle: Fader Vår, du som er i himmelen,

la ditt navn holdes hellig, la ditt rike komme,

La din vilje skje på jorden som i himmelen.

Gi oss i dag vårt daglige brød.

Forlat oss vår skyld, som vi og forlater våre skyldnere.

Led oss ikke inn i fristelse, men frels oss fra det onde.

For riket er ditt og makten og æren i evighet. Amen.

VELSIGNELSE

Prest: ta imot velsignelsen

Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred. Amen

AVSLUTNING

Prest: ”Så blir de stående, disse tre: tro, håp og kjærlighet.

Men størst blant dem er kjærligheten.”

Gå i Guds fred!